open-index/open-wikipedia-markdown huggingface dataset:
Ο ποδηλάτης του κόσμου

Ως **ποδηλάτης του κόσμου** για την Ελλάδα είναι γνωστός ο δημοσιογράφος και ποδηλάτης Γρηγόρης Βερροιώτης. *Ο ποδηλάτης του κόσμου* ως ευρύτερη δράση σε πανευρωπαϊκό επίπεδο έχει ως στόχο του τη διαπολιτισμική κινητικότητα, και τη δημιουργία ενεργών δικτύων πολιτών αλλά και οργανισμών του ευρύτερου δημόσιου τομέα, οργανισμών μη κερδοσκοπικού και μη κυβερνητικού χαρακτήρα, για τον πολιτισμό, την παιδεία, το περιβάλλον, τη βιώσιμη αστική ανάπτυξη, τον θεματικό τουρισμό και τις εναλλακτικές μορφές επιχειρηματικότητας σε 22 χώρες της Ευρώπης. Σε εθνικό επίπεδο ο ποδηλάτης εκφράζει ένα ενωμένο δίκτυο 51 δήμων και οργανώσεων όπως το Εθνικό Συμβούλιο Νεολαίας, που είναι ευαισθητοποιημένοι σε ζητήματα που αφορούν στο ποδήλατο, ως ένα σύγχρονο εναλλακτικό και οικολογικό μέσο μεταφοράς. Στο δίκτυο μαζί του έχει το σύνολο των ποδηλατικών ενώσεων στην Ελλάδα, 233 οργανώσεις και άτυπες ομάδες. Στην πορεία της δράσης που αναφέρεται τουλάχιστον ως τετραετής ο ποδηλάτης θα περάσει από 22 χώρες, θα επισκεφθεί το ελάχιστο 120 Ευρωπαϊκές Περιφέρειες 920 Δήμους και προβλέπεται να συναντηθεί με 2780 φορείς. Στους στόχους του ποδηλάτου του κόσμου περιλαμβάνεται η ανάδειξη της πόλης της Θεσσαλονίκης ως Ευρωπαϊκής Πρωτεύουσας Νεολαίας για το 2014 

Στις 31 γενάρη του 2012, ο Γρηγόρης Βερροιώτης, απο το Μπάρι (Ιταλίας) ξεκίνησε μια δράση με την υποστήριξη του Paolo Scagliarini, πρόεδρος του Centro Scambi Mediterranei,  επισκέφτηκε ομάδες ποδηλάτων σε πολλές πόλεις της Ιταλίας.

## Σημειώσεις - παραπομπές



Κατηγορία:Κοινωνικά κινήματα στην Ελλάδα
Κατηγορία:Ποδηλασία στην Ελλάδα
Κατηγορία:Οικολογικές οργανώσεις στην Ελλάδα
Μονόχορδο

[μικρογραφία|100px|Το μονόχορδο, από το έργο ''Musurgia Universalis'' του [Αθανάσιος Κίρχερ|Αθανάσιου Κίρχερ (1650).]]
Το **μονόχορδο** υπήρξε αρχαίο μουσικό και επιστημονικό όργανο, το οποίο συνδέθηκε άρρηκτα με το έργο του αρχαίου φιλοσόφου και θεωρητικού της μουσικής Πυθαγόρα, ο οποίος το χρησιμοποιούσε και για να δίδασκει τους μαθητές του φιλοσοφία. Αν και η ονομασία του οργάνου παραπέμπει στη χρήση μίας και μόνης χορδής, στην πραγματικότητα δύο χορδές ήταν το πλέον σύνηθες: η μία εξ αυτών "ανοιχτή" και η άλλη εφαπτόμενη σε κινητό τάστο (λεγόμενο κοινώς και "καβαλάρης" ή "γέφυρα"). Στην απλούστερή του μορφή, το μονόχορδο φέρει μία χορδή που εκτείνεται επί ενός ακουστικού ηχείου (το κυρίως σώμα του οργάνου). Η χρήση κινητών τάστων επιτρέπει την ελεγχόμενη αλλοίωση του ύψους του τόνου, από την οποία προκύπτει η μεταξύ τους μαθηματική σχέση. Για παράδειγμα, εάν το τάστο τοποθετηθεί στο ήμιση του μήκους της χορδής, η μαθηματική σχέση που προκύπτει εκφράζεται με τον λόγο 1:2, η γνωστή στους μουσικούς *[[οκτάβα]]*, ή *διάστημα ογδόης*. Παρομοίως, εάν το τάστο τοποθετηθεί στα 4/5 του μήκους της χορδής προκύπτει το *διάστημα μεγάλης τρίτης*, στα 5/6 το *διάστημα μικρής τρίτης* κ.ο.κ.

Η λεγόμενη Πυθαγόρεια κλίμακα ή Πυθαγόρειος συγκερασμός (χόρδισμα) προκύπτει ακριβώς από τις μαθηματικές αναλογίες που εφαρμόστηκαν στο μονόχορδο. Οι μαθηματικές σχέσεις των μουσικών διαστημάτων περιγράφονται με μεγάλη λεπτομέρεια από τον αρχαίο Έλληνα φιλόσοφο και μαθηματικό Νικόμαχο, στα έργα του "Εγχειρίδιον Αρμονικής" και "Αριθμητική Εισαγωγή".

μικρογραφία|300px|αριστερά|Σχεδιάγραμμα με τις μαθηματικές σχέσεις που προκύπτουν στο μονόχορδο: στα 3:4 διάστημα τετάρτης, στα 2:3 διάστημα πέμπτης και στα 2:1 διάστημα ογδόης.

## Εξέλιξη του μονόχορδου
Το μονόχορδο απεικονίστηκε σε δεκάδες πραγματείες των μουσικοθεωρητικών του Μεσαίωνα και της Αναγέννησης (π.χ. Γκουίντο ντ' Αρέτσο, Βοήθιος κλπ), ως το κύριο μέσο πρακτικής απόδειξης της σχέσης μαθηματικών και μουσικής· υπήρξε δε κύριο εργαλείο των οργανοποιών, μέχρις ότου αντικαταστάθηκε από το διαπασών (τονοδότης, ή και έλασμα χορδίσματος). Στην καθαυτή μουσική εικάζεται πως δεν είχε κάποια σπουδαία πρακτική εφαρμογή καθώς περιοριζόταν στην επιστημονική του χρήση. Άμεσος απόγονος του μονόχορδου θεωρείται η τρόμπα μαρίνα, ένα παρόμοιο μονόχορδο όργανο, με ιδιαίτερο χαρακτηριστικό τον ήχο του, ο οποίος προσιδιάζει μ' αυτόν της τρομπέτας. 

## Πηγές
* *Anthony Baines, The Oxford Companion to Musical Instruments, Oxford 1992 ISBN 0-19-311334-1*

## Εξωτερικοί σύνδεσμοι
* 

Κατηγορία:Αρχαία μουσικά όργανα
Σούπερ Καπ Ασίας

Το **Σούπερ Κύπελλο Ποδοσφαίρου Ασίας** (*Asian Super Cup*) ήταν μια ετήσια διασυλλογική ποδοσφαιρική διοργάνωση της Ασιατικής Συνομοσπονδίας Ποδοσφαίρου (*AFC*). Το τρόπαιο διεκδικούσαν σε διπλό εντός-εκτός έδρας τελικό, οι ομάδες που κατακτούσαν καθε χρόνο το Κύπελλο Πρωταθλητριών και το Κύπελλο Κυπελλούχων Ασίας, ώστε να ανδειχθεί η υπερπρωταθλήτρια της ασιατικής ηπείρου. Διεξαγόταν από το 1995 ως το 2002. Από τη σεζόν 2002-03 καταργήθηκε, αφού τα Κύπελλα Πρωταθλητριών και Κυπελλούχων Ασίας συγχωνεύτηκαν και δημιουργήθηκε το *AFC Champions League* κατά τα πρότυπα του Τσάμπιονς Λιγκ της UEFA.

Από τις οκτώ διοργανώσεις που διεξήχθησαν, στις τρεις κυριάρχησαν ομάδες από τη Σαουδική Αραβία ενώ από δύο τίτλους πήραν ομάδες από την Ιαπωνία και τη Νότιο Κορέα.

## Οι τελικοί

## Πηγές

* Αρχείο RSSSF

Κατηγορία:Διεθνείς διασυλλογικές διοργανώσεις ποδοσφαίρου
Μάριο Μπαλοτέλλι

Ο **Μάριο Μπολοτέλλι Μπαργουά** (ιταλικά: *Mario Balotelli Barwuah*, 12 Αυγούστου 1990) είναι Ιταλός ποδοσφαιριστής, με καταγωγή από τη Γκάνα, ο οποίος αγωνίζεται ως κεντρικός επιθετικός για την Αλ-Ιτιφάκ. Το ιταλικό του όνομα οφείλεται στην οικογένεια Μπαλοτέλλι που τον υιοθέτησε.

## Καριέρα σε συλλόγους

### Άδανα Ντεμίρσπορ

Στις 7 Ιουλίου 2021 ανακοινώθηκε η απόκτησή του από τη νεοφώτιστη στη Σούπερ Λιγκ Τουρκίας Άδανα Ντεμίρσπορ.

## Στατιστικά καριέρας

### Ομάδες
***Μέχρι 7 Ιανουαρίου 2026***

### Διεθνή γκολ

## Διακρίσεις

### Ομαδικές

 **Ίντερ**
* Πρωταθλητής Ιταλίας (κάτω των 21 ετών): 2007
* Κάτοχος του Κυπέλλου Βιαρέτζο: 2008
* Πρωταθλητής Ιταλίας: 2007–08, 2008–09, 2009–10
* Κάτοχος του Σούπερ Καπ Ιταλίας: 2008
* Κυπελλούχος Ιταλίας: 2010
* Κάτοχος του Τσάμπιονς Λιγκ: 2009–10

 **Μάντσεστερ Σίτι**
* Κυπελλούχος Αγγλίας: 2010–11
* Πρωταθλητής Αγγλίας: 2011–12

### Ατομικές
* Καλύτερος σκόρερ του Κυπέλλου Ιταλίας: 2008 (4 τέρματα)
* Κάτοχος του βραβείου Golden Boy: 2010

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Σελίδα του παίκτη στην επίσημη ιστοσελίδα της Μάντσεστερ Σίτι  
* Σελίδα του παίκτη στο figc.it  
* Σελίδα του παίκτη στο gazzetta.it 

Κατηγορία:Ιταλοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Πολιτογραφημένοι πολίτες της Ιταλίας
Κατηγορία:Ποδοσφαιριστές Ίντερ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΑΚ Μόντσα
Κατηγορία:Ποδοσφαιριστές Αντάνα Ντεμίρσπορ
Κατηγορία:Ποδοσφαιριστές ΦΚ Σιόν
Κατηγορία:Ποδοσφαιριστές Τζένοα
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2014
ΑΦΚ Τσάμπιονς Λιγκ 2

Το **ΑΦΚ Τσάμπιονς Λιγκ 2** (αγγλικά: *AFC Champions League 2,* η επίσημη ονομασία από το 2024 */* εν συντομία: *ACL2*) είναι μια ετήσια διασυλλογική ποδοσφαιρική διοργάνωση της Ασιατικής Συνομοσπονδίας Ποδοσφαίρου (AFC), στην οποία μετέχουν οι σύλλογοι των ασιατικών πρωταθλημάτων που δεν προκρίνονται στο ΑΦΚ Τσάμπιονς Λιγκ Ελίτ.

Το τρόπαιο καθιερώθηκε το 2004, μετά την συγχώνευση των Κυπέλλων Πρωταθλητριών και Κυπελλούχων Ασίας, ώστε να συμμετέχουν σε μια διεθνή διοργάνωση και οι ομάδες των πρωταθλημάτων Β΄ επιπέδου με βάση το βαθμολογικό σύστημα αξιολόγησης της Συνομοσπονδίας. Από το 2009 στο ΑΦΚ Καπ συνεχίζουν επίσης οι σύλλογοι που αποκλείονται στην τελευταία προκριματική φάση του ΑΦΚ Τσάμπιονς Λιγκ. Το 2005 για τους συλλόγους Γ΄ επιπέδου δημιουργήθηκε ένα νέο κύπελλο, το Πρέζιντεντς Καπ, το οποίο καταργήθηκε το 2014.

Κάθε χώρα μετέχει με δύο ή ένα σύλλογο, ανάλογα με το επίπεδο του πρωταθλήματός της. Από το 2009 και εξής από την προκριματική φάση και τα πλέι-οφ προκρίνονται 32 σύλλογοι: 20 από την δυτική και 12 από την ανατολική Ασία. Οι ομάδες διαιρούνται σε οκτώ ομίλους: 5 στη δυτική και 3 στην ανατολική Ασία. Στην επόμενη φάση προκρίνονται 16 σύλλογοι και η διοργάνωση συνεχίζεται με αγώνες νοκ-άουτ ως τον τελικό που διεξάγεται σε ουδέτερο γήπεδο. Πριν από το 2009 μετείχαν λιγότεροι σύλλογοι (από 18 ως 24) και ο αριθμός των ομίλων ήταν μικρότερος. Η φάση των διπλών αγώνων νοκ-άουτ ξεκινούσε από τα προημιτελικά και συνεχιζόταν έως τον διπλό τελικό.

## Οι τελικοί

## Παραπομπές


## Εξωτερικοί σύνδεσμοι

* 
* Αρχείο RSSSF

Κατηγορία:Διεθνείς διασυλλογικές διοργανώσεις ποδοσφαίρου
Γεώργιος Δοϊτσίνης

Ο **Γεώργιος Δοϊτσίνης**, ήταν σημαντικός Έλληνας Μακεδονομάχος οπλαρχηγός από το Ματσίκοβο (Εύζωνοι) του Κιλκίς.

## Βιογραφικά στοιχεία
Ο Γεώργιος Δοϊτσίνης γεννήθηκε στα τέλη του 19ου αιώνα στο Ματσίκοβο του καζά της Γευγελής, στον σημερινό οικισμό Εύζωνοι του Κιλκίς. Ήταν εγγονός του προκρίτου του Ματσίκοβου Γεωργίου «Γόσιου» Δοϊτσίνη, που είχε αποκρούσει επανειλημμένως τις Βουλγαρικές πιέσεις. Υπήρξε ένας από τους πρωτεργάτες κατά την κορύφωση του ένοπλου αγώνα στη Μακεδονία, και ιδαίτερα στην περιοχή Βογδάντσας - Γευγελής. Συγκρότησε ένα από τα πρώτα Ελληνικά σώματα στην περιοχή, συνεργαζόμενος με το *Ελληνικό Κέντρο [[Θεσσαλονίκη]]ς* στις αρχές του φθινοπώρου του 1904. Το σώμα του αποτελούσαν Κρητικοί και Μακεδόνες οπλίτες. Συνεργάστηκε με τον Λ. Παπαμαλέκο, τον Εμ. Κατσίγαρη και τον Μιχαήλ Σιωνίδη. Μετά τη σύλληψη 7 Ελλήνων στη Βογδάντσα, από τις Οθωμανικές αρχές και τη διάλυση του σώματος Εμ. Κατσίγαρη, ο Γεώργιος Δοϊτσίνης αποτέλεσε μία από τις ισχυρότερες Ελληνικές ένοπλες παρουσίες στην Κεντρική Μακεδονία. Κατάφερε με το σώμα του να αναχαιτίσει τις Βουλγαρικές επιθέσεις στην ευρύτερη περιοχή της κοιλάδας του Αξιού (Αμφαξίτιδας), από τη Βαρδαρόφτσα (Αξιοχώρι) έως το Βαλάντοβο και από τη Γευγελή έως την οροσειρά της Κερκίνης.
centre|400px|Αναμνηστική φωτογραφία Μακεδόνων αρχηγών στο Ελληνικό Προξενείο Θεσσαλονίκης το 1904 (ο Γεώργιος Δοϊτσίνης: δεύτερος επιχρωματισμένος από δεξιά)|εναλλ.=Αναμνηστική φωτογραφία Μακεδόνων αρχηγών στο Ελληνικό Προξενείο Θεσσαλονίκης το 1904 (ο Γεώργιος Δοϊτσίνης: δεύτερος επιχρωματισμένος από δεξιά)|μικρογραφία

## Παραπομπές


Κατηγορία:Μακεδονομάχοι
Κατηγορία:Ιστορία του Κιλκίς
Κατηγορία:Μακεδόνες
Τσινεντού Ομπάζι

Ο **Τσινεντού Ογκμπούκε Ομπάζι** (*Chinedu "Edu" Obasi*, 1 Ιουνίου 1986) είναι Νιγηριανός ποδοσφαιριστής. Αγωνίζεται στην ΑΪΚ Στοκχόλμης και στην εθνική Νιγηρίας.

## Βιογραφία
Ο Ομπάζι γεννήθηκε στο Ενούγκου. Πήγε στη Νορβηγία τον ίδιο καιρό με τον συμπατριώτη του και συμπαίκτη στην Εθνική Τζον Όμπι Μίκελ, με τους δύο παίκτες να πηγαίνουν στην ίδια ομάδα, τη Λυν. Στις 20 Δεκεμβρίου 2006, υπήρξε συμφωνία για μεταγραφή του παίκτη στη Λοκομοτίβ Μόσχας με τον Ομπάζι να είναι έτοιμος να μετακομίσει στην πρωτεύουσα της Ρωσίας τον Ιανουάριο. Η συμφωνία χάλασε, όμως, όταν ο πρόεδρος, ο αθλητικός διευθυντής και ο προπονητής της Λοκομοτίβ απολύθηκαν όλοι τους σε διάστημα έξι ημερών αργότερα.

Στις 27 Αυγούστου 2007, πήρε μεταγραφή για την 1899 Χόφενχαϊμ έναντι άγνωστου ποσού.

### Σάλκε 04
Στις 23 Δεκεμβρίου 2011, επιβεβαιώθηκε πως ο Ομπάζι θα πήγαινε στην ΦΚ Σάλκε 04 μέχρι το τέλος της σεζόν με τη μορφή δανεικού.

## Διεθνή
Ο Τσινεντού εντυπωσίασε με την απόδοσή του στο Παγκόσμιο Πρωτάθλημα U-20 της FIFA του 2005 που έλαβε χώρα στην Ολλανδία, και σκόραρε τόσο στον ημιτελικό όσο και στον τελικό του θεσμού (τον οποίο η Νιγηρία έχασε από την Αργεντινή).

Ο Ομπάζι ήταν ένας από τους διακριθέντες με τη Νιγηρία στο Κύπελλο Εθνών Αφρικής 2010 όπου η ομάδα του αποκλείστηκε στον ημιτελικό από την Γκάνα. Στον πρώτο του αγώνα στη διοργάνωση απέναντι στην Αίγυπτο, ο Ομπάζι σκόραρε, στο 12ο λεπτό του αγώνα, σε μια ήττα της ομάδας του με τελικό σκορ 1-3.

## Παραπομπές



Κατηγορία:Νιγηριανοί ποδοσφαιριστές
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές ΦΚ Σάλκε 04
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές ολυμπιακής ομάδας Νιγηρίας
Κατηγορία:Ποδοσφαιριστές Εθνικής Νιγηρίας Κ20
Κατηγορία:Ποδοσφαιριστές Λιν Φούτμπαλ
Σέλτον Μπέντζαμιν

Ο **Σέλτον Μπέντζαμιν** (*Shelton James Benjamin*, 9 Ιουλίου 1975) είναι Αμερικανός παλαιστής, περισσότερο γνωστός για τον χρόνο του στην μεγαλύτερη εταιρεία πάλης, το WWE.

## Καριέρα
### Ερασιτεχνική πάλη
Από το λύκειο ο Σέλτον Μπέντζαμιν ξεκίνησε να ασχολείται ερασιτεχνικά με την πάλη και κέρδισε σπουδαίες διακρίσεις σε Παναμερικανικό επίπεδο. Οι επιδόσεις του ήταν τόσο καλές, που οι εκπαιδευτές του, τον θεωρούσαν έναν από τους καλύτερους νεαρούς και το μεγαλύτερο ταλέντο. Όμως εκείνος αντί να συνεχίσει για την κορυφή, θέλησε να ασχοληθεί με την επαγγελματική πάλη, με την αλλαγή της χιλιετίας.

### [[WWE]]
Από το 2000 υπέγραψε συμβόλαιο με το WWE και έμεινε για δύο χρόνια σε θυγατρική εταιρεία, να μάθει τα μυστικά από τους θρύλους - εκπαιδευτές του. Το 2002 θα κάνει το άλμα προς το κύριο ρόστερ, ως ομάδα με τον καλό του φίλο Τσάρλι Χας. Μαζί θα κατακτήσουν τους Ομαδικούς τίτλους δύο φορές, ενώ αρχικά θα καθοδηγούνται από τον Κερτ Ανγκλ. Η ομάδα τους θα αποκτήσει την ονομασία "World's Greatest Tag Team" (Σπουδαιότερη Ομάδα στον Κόσμο).

Το 2004, οι δρόμοι τους χωρίζουν και ο Μπέντζαμιν συνεχίζει μόνος του. Σύντομα θα έχει κόντρες με μεγάλα ονόματα της εταιρείας, όπως ο Τριπλ Έιτς αλλά δεν θα καταφέρει να πάρει μεγάλο τίτλο, παρά μόνο τον Διηπειρωτικό. Ως το 2010 άλλαζε συνεχώς ρόλους και κατέκτησε συνολικά 3 φορές τον Διηπειρωτικό τίτλο και μια φορά τον τίτλο των Ηνωμένων Πολιτειών. Στις 22 Απριλίου του 2010 απολύθηκε από το WWE.

### Ανεξάρτητες Εταιρείες
Μετά το τέλος της συνεργασίας του με την κορυφαία εταιρεία πάλης, θα συνεργαστεί με το ROH, αλλά και με διάφορες άλλες μικρότερες εταιρείες στην Αμερική και στην Ιαπωνία. Στο ROH θα βρει τον φίλο του Τσάρλι Χας με τον οποίο θα επανενωθεί, κατακτώντας δύο φορές τους Ομαδικούς τίτλους της εταιρείας. Η ονομασία της ομάδας του, θα αλλάξει σε Wrestling's Greatest Tag Team (Σπουδαιότερη Ομάδα της Πάλης), καθαρά για δικαστικούς λόγους. Τον Δεκέμβριο του 2012, ο Μπέντζαμιν αποδεσμεύτηκε απο το συμβόλαιο του και έκανε ορισμένες ειδικές εμφανίσεις. Ο Μπέντζαμιν συνέχισε να παλεύει για την ιαπωνική εταιρεία New Japan Pro Wrestling.

* Διηπειρωτικό Πρωτάθλημα WWE (3 φορές)
* Ομαδικό Πρωτάθλημα WWE - με τον Τσάρλι Χας (2 φορές)
* Πρωτάθλημα Ηνωμένων Πολιτειών WWE (1 φορά)

### Στο ROH
* Παγκόσμιο Πρωτάθλημα Ομάδων ROH - με τον Τσάρλι Χας (2 φορές)

## Πηγές
* Προφίλ στο WWE.com

 

Κατηγορία:Επαγγελματίες παλαιστές
Σιντριβάνι του Βασιλιά Φαχντ

thumb|350px|right|Το σιντριβάνι φωταγωγημένο τη νύχτα.
Το **Σιντριβάνι του Βασιλιά Φαχντ**, επίσης γνωστό ως το *Σιντριβάνι της Τζέντα*, είναι το υψηλότερο του είδους του σιντριβάνι στον κόσμο. Βρίσκεται στην ακτή της Τζέντα, την δυτική ακτή του Βασιλείου της Σαουδικής Αραβίας. Το σιντριβάνι εκτοξεύει νερό σε ύψος 260 μέτρα πάνω από την επιφάνεια της Ερυθράς Θάλασσας. Δωρήθηκε στην πόλη της Τζέντα από τον Βασιλιά Φαχντ, απ' όπου έλαβε και το όνομα του.  Το σιντριβάνι είναι ορατό σε όλη την περιοχή της Τζέντα. Το νερό που εκτοξεύει μπορεί να φθάσει σε ταχύτητα 375 χιλιομέτρων την ώρα και η μάζα του στον αέρα μπορεί να υπερβεί τους 18 τόνους. Κατασκευάστηκε μεταξύ 1980 και 1983 και άρχισε να λειτουργεί το 1985. Το σιντριβάνι χρησιμοποιεί αλμυρό νερό από την Ερυθρά Θάλασσα αντί για γλυκό νερό. Χρησιμοποιούνται  πάνω από 500 σποτ για να φωταγωγείται το σιντριβάνι τη νύχτα.

Στις 27 Μαρτίου 2010, τα φώτα του σιντριβανιού έσβησαν προς υποστήριξη της Ώρας της Γης.
thumb|350px|right|''Απογευματική όψη του Συντριβανιού του Βασιλιά Φαχντ.''

## Παραπομπές


## Εξωτερικοί σύνδεσμοι
* 

Βασιλια Φαχντ
Κατηγορία:Κτίρια και κατασκευές στη Σαουδική Αραβία
Gateway Geyser

thumb|right|alt=Malcolm Martin Memorial Park, home of the Gateway Geyser|Technical drawing transposed over Gateway Geyser nozzle photo. 
Το **Gateway Geyser** είναι ένα σιντριβάνι που βρίσκεται στην όχθη του Ποταμού Μισσισσιππή στο Malcolm W. Martin Memorial Park στο Ιστ Σαιντ Λούις του Ιλινόι, απευθείας μπροστά από την Gateway Arch στο Σαιντ Λούις, Μιζούρι. Το σιντριβάνι είναι το δεύτερο ψηλότερο του κόσμου, υψώνοντας νερό σε ύψος περίπου 630&nbsp;ft (192 m). Είναι δεύτερο μετά το Συντριβάνι του Βασιλιά Φαχντ στη Σαουδική Αραβία, το οποίο φθάνει τα 260 m. Το Gateway Geyser είναι αντίστοιχο της αντίστοιχου ύψους αψίδας (Arch) στην όχθη του Μιζούρι. Τέσσερα ελάσσονα σιντριβάνια αντιπροσωπεύουν τους τέσσερις ποταμούς οι οποίοι συγκλίνουν στο Σαιντ Λουίς και το Ιστ Σαιντ Λούις.

## Όραμα
Για να ολοκληρωθεί το όραμα ενός μνημείου σε κάθε πλευρά του ποταμού Μισσισσιππή, το Gateway Geyser σχεδιάσθηκε και κατασκευάσθηκε από τη St. Louis–based Hydro Dramatics. Ολοκληρώθηκε το 1995 με κόστος $4 εκατομμύρια. Τρεις αντλίες 800 ίππων (600&nbsp;kW) λειτουργούν το σιντριβάνι, διοχετεύοντας 8.000 αμερικανικά γαλόνια νερού το λεπτό (50 L/s)με ταχύτητα 76 μέτρων ανά δευτερόλεπτο. Το σιντριβάνι έχει ώθηση 103.000 460 kN· το νερό εκτοξεύεται από το ύψους 1,8 μέτρων αεριούχου ακροφυσίου με πίεση 3,8 MPa.

Στις 27 Ιουνίου 2005, η ιδιοκτησία του Gateway Geyser και της τοποθεσίας του των 14 εκταρίων μεταφέρθηκε στην Εast Park and Recreation District. Το σιντριβάνι τώρα είναι ο ακρογωνιαίος λίθος του Malcolm W. Martin Memorial Park, το οποίο άνοιξε επίσημα τον Ιούνιο 2009.

Το Geyser φωταγωγήθηκε για πρώτη φορά στις 28 Οκτωβρίου 2005, προς εορτασμό της 40της επετείου της Αψίδας του Σαιντ Λούις (St. Louis Arch).

Στις 16 Σεπτεμβρίου, 2006, το έδαφος έσπασε στο πρόγραμμα Mississippi River Overlook στα εδάφη του πάρκου. Η πλατφόρμα κατόπτευσης ύψους 40-ft (12 m) προσφέρει μια πανοραμική θέα του Gateway Geyser, του Ποταμού Μισσισσιππή, και της Αψίδας και του ορίζοντα της Σαιντ Λούις. Άνοιξε την άνοιξη του 2008.

Το γκέυζερ έχει τέσσερις προγραμματισμένες εκτοξεύσεις κάθε μέρα από τις 15 Απριλίου έως τις 15 Οκτωβρίου, το μεσημέρι, 3 μ.μ. και 6 μ.μ. Δεν υπάρχουν προγραμματισμένες εκτοξεύσεις από τι 16 Οκτωβρίου έως τις 14 Απριλίου.

## Εξωτερικοί σύνδεσμοι
*Malcolm W. Martin Memorial Park
*Gateway Geyser at Memorial Park
*Hydro Dramatics
*Lewis and Clark Trail
*Malcolm W. Martin Memorial Park Virtual Tour

Κατηγορία:Ιλινόι
Κατηγορία:Κτίρια και κατασκευές στις Ηνωμένες Πολιτείες
Κατηγορία:Σιντριβάνια
Παναγιώτης Λαζόπουλος

Ο **Παναγιώτης Λαζόπουλος**, ήταν σημαντικός Έλληνας Μακεδονομάχος οπλαρχηγός από τη Βόσσοβα (Σφηκιά) Ημαθίας.

## Βιογραφικά στοιχεία

Ο Παναγιώτης Λαζόπουλος γεννήθηκε το 1884 στη Βόσσοβα (Σφηκιά) Ημαθίας. Συμμετείχε από νωρίς στο Μακεδονικό αγώνα, ως οπλίτης. Στη συνέχεια συγκρότησε δική του ένοπλη ομάδα, υπό τις γενικές οδηγίες του Γ. Δικώνυμου Μακρή. Έδρασε με το σώμα του στις περιοχές Φλώρινας και Καστοριάς καθ' όλη τη διάρκεια του Μακεδονικού αγώνα, μαχόμενος εναντίον Βουλγαρικών στόχων και υπερασπιζόμενος τους Ελληνικούς πληθυσμούς. Συμμετείχε με το σώμα του στην *Επιχείρηση της [[Βυσσινιά Καστοριάς|Βύσσανης]]* στις 26 Μαΐου του 1908 και στην *Επιχείρηση της [[Λεπτοκαρυές Φλώρινας|Λεσκοβίτσας (Λεπτοκαρυών)]]* στις αρχές Ιουλίου του ίδιου έτους, όπου εξουδετερώθηκαν Βουλγαρικοί στόχοι.

## Παραπομπές


Κατηγορία:Μακεδονομάχοι
ΑΦΚ Πρέζιντεντς Καπ

Το **ΑΦΚ Πρέζιντεντς Καπ** (αγγλικά: *AFC President's Cup*) ήταν μια ετήσια διασυλλογική ποδοσφαιρική διοργάνωση της Ασιατικής Συνομοσπονδίας Ποδοσφαίρου (AFC), στην οποία μετείχαν οι σύλλογοι των ανώτατων ασιατικών εθνικών πρωταθλημάτων Γ΄ επιπέδου με βάση το σύστημα αξιολόγησης της AFC. Επρόκειτο για συλλόγους πρωταθλητές αδύναμων πρωταθλημάτων, οι οποίοι δεν είχαν δικαίωμα συμμετοχής ούτε στο Ασιατικό Τσάμπιονς Λιγκ, όπου μετέχουν οι πιο δυνατές ομάδες ούτε στο Κύπελλο Ασιατικής Ομοσπονδίας Ποδοσφαίρου, στο οποίο μετέχουν σύλλογοι από πρωταθλήματα ενδιάμεσης δυναμικότητας. Το τρόπαιο καθιερώθηκε το 2005, μετά την συγχώνευση των Κυπέλλων Πρωταθλητριών και Κυπελλούχων Ασίας και αποτελούσε ένα άτυπο "Κύπελλο πρωταθλητριών των αδύναμων χωρών της Ασίας". Αρχικά μετείχαν οκτώ σύλλογοι χωρών που σταδιακά αυξήθηκαν σε 13. Υπήρχαν επίσης άλλες 8-9 περίπου χώρες που θα μπορούσαν να συμμετάσχουν εφόσον δημιουργούσαν κάποιο εγχώριο πρωτάθλημα, ώστε να πληρούν τα κριτήρια της διοργάνωσης. 

Στις 25 Νοεμβρίου του 2013, η Επιτροπή Διοργανώσεων της AFC πρότεινε το Πρέζιντεντς Καπ 2014 να είναι η τελευταία διοργάνωση του θεσμού. Από το 2015, οι πρωταθλητές των "αναδυόμενων χωρών" έχουν το δικαίωμα να συμμετέχουν στα προκριματικά του Κυπέλλου ΑΦΚ.

Στον τελικό του 2014, η ΧΤΤΟ Ασγκαμπάτ του Τουρκμενιστάν νίκησε την Ρίμιονγκσου της Βόρειας Κορέας με 2-1, και έγινε η δεύτερη συνεχόμενη ομάδα από το Τουρκμενιστάν που κατέκτησε το Πρέζιντεντς Καπ.

## Σύστημα διεξαγωγής

Κάθε χώρα μετείχε με την πρωταθλήτρια ομάδα της. Η προκριματική φάση διεξαγόταν σε ομίλους, οι οποίοι ήταν δύο ως το 2007 που μετείχαν οκτώ σύλλογοι και από το 2008 έγιναν τρεις με την αύξηση των ομάδων σε 11 και 12. Κάθε προκριματικός όμιλος διεξαγόταν στην έδρα μιας εκ των ομάδων σε μορφή διοργάνωσης. Στην τελική φάση προκρίνονταν τέσσερις ομάδες: ως το 2007 οι δύο πρώτοι κάθε ομίλου και από το 2008 ως το 2010 οι πρώτοι καθενός εκ των τριών ομίλων και ο καλύτερος δεύτερος. Η τελική φάση γινόταν στην έδρα ενός εκ των τεσσάρων συλλόγων με σύστημα φάιναλ φορ (δύο ημιτελικοί, μικρός και μεγάλος τελικός).

Από το 2011 στην τελική φάση προκρίνονταν έξι ομάδες: οι δύο πρώτες καθενός από τους τρεις ομίλους. Στη τελική φάση, που διεξαγόταν στην έδρα ενός εκ των έξι συλλόγων, οι ομάδες χωρίζονταν σε δυο ομίλους και οι νικητές των ομίλων προκρίνοταν στον τελικό.

### Μετέχουσες χώρες

### Xώρες με δυνατότητα συμμετοχής

## Οι τελικοί

## Παραπομπές


## Εξωτερικοί σύνδεσμοι

* Ιστοσελίδα AFC.
* Αρχείο RSSSF.

Κατηγορία:Διεθνείς διασυλλογικές διοργανώσεις ποδοσφαίρου
Cob

Το **cob** είναι υλικό δόμησης που αποτελείται κυρίως από πηλό, άμμο, άχυρο, νερό, και άλλες προσμίξεις που του προσδίδουν  σταθερότητα.  Ειναι παρόμοιο κονίαμα με αυτό που κατασκευάζονται και τα πλιθιά. Το *cob* είναι πυρίμαχο, αντισεισμικό και φτηνό. Το μεγάλο του πλεονέκτημα είναι ότι είναι πολύ ευέλικτο και μπορεί να χρησιμοποιηθεί για καλλιτεχνικές και γλυπτικές δημιουργίες.

## Ιστορία και χρήση
Ο άνθρωπος από τα πανάρχαια χρόνια χρησιμοποιούσε το χώμα σαν βασικό δομικό υλικό. Ακόμη και στις μέρες μας υπολογίζεται ότι το 50% του πληθυσμού της γης κατοικεί σε κτίσματα φτιαγμένα από χώμα. Για παράδειγμα στο Αφγανιστάν τα πιο παλιά κτίρια είναι φτιαγμένα με πατικωμένο χώμα και cob. Το κτίσιμο με cob χρησιμοποιούνταν στο Μαγκρέμπ και στην Αλ Ανταλούς τον 11ο και το 12ο αιώνα και περιγράφεται με λεπτομέρεια από τον Ιμπν Χαλντούν τον 14ο αιώνα. Αλλά και στην Ευρώπη υπάρχουν μεγάλης ηλικίας κτίρια κατασκευασμένα με χώμα τα οποία είναι και κατοικήσιμα. Ένα χαρακτηριστικό παράδειγμα είναι το Salon de Diane Chapel στη Γαλλία, το οποίο χρησιμοποιείται ως βιβλιοθήκη και φυλάσσονται σε αυτή βιβλία ιστορικής αξίας που είναι ευαίσθητα στην υγρασία.

## Παραπομπές


## Εξωτερικοί σύνδεσμοι

Κατηγορία:Οικοδομικά υλικά
Κατηγορία:Φυσικά υλικά
Ράντυ Σάβατζ

Ο **Ράντυ Μάριο Πόφο** (*Randy Mario Poffo*, 15 Νοεμβρίου 1952 - 20 Μαΐου 2011) ήταν Αμερικανός παλαιστής, περισσότερο γνωστός με το ψευδώνυμο που χρησιμοποιούσε στα ρινγκ, **Ράντυ Σάβατζ** (*Randy Savage*). Στην καριέρα του είχε αποκτήσει το υποκοριστικό **"Macho Man (Μάτσο Μαν)"**. Πέθανε σε ηλικία 58 ετών.

## Παλαιστική Καριέρα
Ήταν γνωστός για τις φανταχτερές του ενδυμασίες, με ρούχα ακραία για την εποχή του. Εκτός αυτού, ήταν διάσημος για τον εκπληκτικό δυναμικό τόνο που έδινε στην φωνή του, όταν μιλούσε στο μικρόφωνο πριν από αγώνες του. Στην καριέρα του, κατέκτησε συνολικά 20 τίτλους και θεωρείται ένας από τους πιο επιτυχημένους παλαιστές όλων των εποχών. Ήταν το alter ego του Χαλκ Χόγκαν, με τον οποίο έχουν αφήσει εποχή οι κόντρες τους, όπως και αυτές με τον Ούλτιμεϊτ Γουόριορ, με τον οποίο είχε γίνει και ομάδα για μικρό διάστημα.

## Προσωπική Ζωή
Γεννήθηκε στο Κολόμπους του Οχάιο, ο πατέρας του ήταν Ιταλός και η μητέρα του Ρωσίδα. Ο Ράντυ Πόφο παντρεύτηκε το 1984 την Ελίζαμπεθ Χιουλέτ, που αργότερα έγινε γυναίκα παλαιστής. Χώρισαν το 1992. Το 2010 ο Σάβατζ παντρεύτηκε για δεύτερη φορά την Μπάρμπαρα Πέιν. Ο θάνατός του, το 2011 οφείλεται σε ανακοπή καρδιάς, την ώρα που οδηγούσε, με το αυτοκίνητό του να σταματάει με μικρή ταχύτητα σε ένα δέντρο.

## Ηθοποιία
Ο Ράντυ Πόφο "Σάβατζ" ήταν και ηθοποιός σε μικρούς ρόλους. Το 2002 είχε υποδυθεί τον παλαιστή Bonesaw McGraw, στην ταινία Spider-Man. Σε πολλές περιπτώσεις, εμφανίστηκε και σε τηλεοπτικές σειρές ως ο εαυτός του.

## Σημαντικότεροι Τίτλοι
* Πρωτάθλημα WWE (2 φορές)
* Διηπειρωτικό Πρωτάθλημα WWE (1 φορά)
* Παγκόσμιο Πρωτάθλημα Βαρέων Βαρών WCW (4 φορές)

## Παραπομπές


## Πηγές
* WWE.com
* IMDb.com
* pwhf.org
* LordofRings.gr

## Εξωτερικοί σύνδεσμοι
* 

Κατηγορία:Επαγγελματίες παλαιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Μητροπολίτης Βελεστίνου Δαμασκηνός

Ο **Μητροπολίτης Δαμασκηνός** (κατά κόσμον *Ιωάννης Καζανάκης*, Μάλες Λασιθίου, 23 Ιανουαρίου 1934) είναι Έλληνας θεολόγος και εφησυχάζων ιεράρχης της Εκκλησίας της Ελλάδος.

## Βιογραφικά στοιχεία
Γεννήθηκε στις Μάλες Λασιθίου στις 23 Ιανουαρίου 1934. 

Αποφοίτησε από τη Θεολογική Σχολή του Πανεπιστημίου Αθηνών το 1960. Χειροτονήθηκε διάκονος στις 24 Ιουλίου του ιδίου έτους και πρεσβύτερος έξι ημέρες αργότερα από τον Μητροπολίτη Δημητριάδος και Αλμυρού Δαμασκηνό. Υπηρέτησε ως ιεροκήρυκας στην Ιερά Μητρόπολη Δημητριάδος και Αλμυρού την περίοδο από το 1961 έως το 1968, διετέλεσε σχολάρχης του Εκκλησιαστικού Γυμνασίου - Λυκείου Βόλου από το 1976 έως το 1977, καθώς και ως Πρωτοσύγκελλος της Ιεράς Μητροπόλεως κατά τις περιόδους από το 1974 έως το 1986 και από το 1994 έως το 2003.

Το 1986 κλήθηκε από τον Μητροπολίτη Ιεραπύτνης και Σητείας Φιλόθεο Β΄ να διακονήσει την Μητρόπολη από την θέση του Πρωτοσυγκέλλου, θέση που διατήρησε έως το 1994. Τον Ιούλιο του 1974, ορίσθηκε από την Ιερά Σύνοδο της Εκκλησίας της Ελλάδος τοποτηρητής της Ιεράς Μητροπόλεως Δημητριάδος και Αλμυρού. Στις 9 Ιανουαρίου 2003 εξελέγη από την Ιεραρχία της Εκκλησίας της Ελλάδος, επίσκοπος της πάλαι ποτέ διαλαμψάσης Επισκοπής Βελεστίνου, ως βοηθός της Ιεράς Αρχιεπισκοπής Αθηνών. Η χειροτονία του τελέσθηκε στις 12 Ιανουαρίου, στον Καθεδρικό Ναό των Αθηνών. 

Στις 29 Φεβρουαρίου 2008, ο Αρχιεπίσκοπος Αθηνών Ιερώνυμος Β´ τον όρισε στην διακονία του Πρωτοσύγκελλου της Ιεράς Αρχιεπισκοπής Αθηνών. Στις 11 Σεπτεμβρίου υπέβαλε την παραίτηση του απο την Πρωτοσυγκελλία. Στις 5 Οκτωβρίου η Διαρκής Ιερά Σύνοδος της Εκκλησίας της Ελλάδος τον ανύψωσε, τιμής ένεκεν, σε Μητροπολίτη Βελεστίνου. Στις 25 Αυγούστου 2023 παραιτήθηκε από βοηθός επίσκοπος της Ιεράς Αρχιεπισκοπής Αθηνών. Πλέον διαμένει εφησυχάζων στα όρια της Ιεράς Μητροπόλεως Θεσσαλονίκης.

Ασχολήθηκε ιδιαίτερα με το μυστήριο της εξομολόγησης, το κήρυγμα και την κατήχηση των νέων. Ιδιαίτερη μέριμνα του είναι η καλλιέργεια των ιερατικών και μοναχικών κλήσεων. Είναι συγγραφέας πολλών βιβλίων και έχει δημοσιεύσει άρθρα στον ημερήσιο και εκκλησιαστικό περιοδικό τύπο.

## Παραπομπές


## Πηγές
*Σύντομο Βιογραφικό Μητροπολίτου

Μητροπολίτης Βελεστίνου Δαμασκηνος
Μητροπολίτης Βελεστίνου Δαμασκηνος
Μητροπολίτης Βελεστίνου Δαμασκηνος
Μητροπολίτης Βελεστίνου Δαμασκηνος
Freedom 24 Ένωση Νέων Ύψωνα

thumb|120px|Το αρχικό έμβλημα της ΕΝΥ.
Η **Freedom 24 Ένωση Νέων Ύψωνα** είναι κυπριακή ποδοσφαιρική ομάδα από τον Ύψωνα της επαρχίας Λεμεσού. Δημιουργήθηκε το 2005 ως  Ενωση Νέων Υψωνα. Το 2024 επαναλειτούργησε με την ονομασία Freedom 24 Ένωση Νέων Ύψωνα. Χρώματα της ομάδας είναι το κίτρινο και το μαύρο.

## Ιστορία
Η Ένωση Νέων Ύψωνα ιδρύθηκε το 2005. Μέχρι το 2012 συμμετείχε στις διοργανώνεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Την περίοδο 2012 κέρδισε το πρωτάθλημα (και το κύπελλο) της ομοσπονδίας και συμμετείχε στο Πρωτάθλημα ένταξης 2012, όπου κατάφερε να εξασφαλίσει τη συμμετοχή της στη Δ΄ κατηγορία ποδοσφαίρου ανδρών Κύπρου 2012-13. Τερμάτισε στη 5η θέση, μόλις 4 βαθμούς μακριά από την 4η θέση που οδηγούσε στη Γ΄ κατηγορία. Πράγμα που δεν άργησε να συμβεί, αφού την αμέσως επόμενη περίοδο κατέκτησε το πρωτάθλημα και μαζί την άνοδο στη Γ΄ κατηγορία.

Στις 14 Μαΐου του 2014 η γενική συνέλευση του σωματείου καθώς και η γενική συνέλευση του σωματείου Διγενής Ακρίτας Ύψωνα, αποφάσισαν σε ταυτόχρονες συνεδριάσεις την ενοποίηση των ποδοσφαιρικών τους τμημάτων. Η ονομασία της νέας ενοποιημένης ποδοσφαιρικής ομάδας ήταν Ένωση Νέων Ύψωνα - Διγενής Ύψωνα.

## Πορεία στο χρόνο
Ο πίνακας που ακολουθεί παρουσιάζει την πορεία της ομάδας στις διοργανώσεις της ΚΟΠ.




## Freedom 24 Ένωση Νέων Ύψωνα

Τον Σεπτέμβριο του 2024 ανακοινώθηκε η επαναλειτουργία της ομάδας με την ονομασία Freedom 24 Ένωση Νέων Ύψωνα.  Πήρε την θέση της Freedom 24 Krasava FC στο πρωτάθλημα της Β΄ κατηγορίας και έχει το ίδιο καθεστώς ιδιοκτησίας υπό τον Ρώσο επενδυτή Γεβγκένι Σαβίν. Την περίοδο 2024-25 κατέκτησε το Πρωτάθλημα Β΄ κατηγορίας και ανέβηκε στην 
Α΄ κατηγορία για πρώτη φορά στην ιστορία της. 

## Τίτλοι
* Πρωταθλήματα Β΄ κατηγορίας (1): 2025
* Πρωταθλήματα Δ΄ κατηγορίας (1): 2014
* Πρωτάθλημα ΠΑΑΟΚ (3): 2009, 2011, 2012
* Κύπελλο ΠΑΑΟΚ (3): 2008, 2010, 2012

## Παραπομπές


## Πηγές
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι
*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Ιδρύσεις ποδοσφαιρικών ομάδων το 2005
Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λεμεσού
Κατηγορία:Ύψωνας
ΑΕΝ Αγίου Γεωργίου Βρυσούλλων-Αχερίτου

https://www.instagram.com/aen_ayiou_georgiou?igsh=cGJ0Z2N1OGlmaA%3D%3D&utm_source=qr
Η **Αθλητική Ένωση Νέων Αγίου Γεωργίου Βρυσούλλων-Αχερίτου** (ή η ΑΕΝ) είναι κυπριακή ποδοσφαιρική ομάδα με έδρα τον Άγιο Γεώργιο Αχερίτου και τις Βρυσούλλες (οικισμοί των προσφύγων της Αχερίτου) της επαρχίας Αμμοχώστου. Ιδρύθηκε το 2004. Χρώματα της ομάδας είναι το κίτρινο και το μαύρο.

## Ιστορία
Η ΑΕΝ ιδρύθηκε το 2004 από την ενοποίηση του Όλυμπου Αχερίτου και της Δυναμό Αχερίτου. Συμμετείχε αρχικά στις διοργανώσεις της ΠΟΕΠΑ και μετέπειτα της Ποδοσφαιρικής Ομοσπονδίας Αμμοχώστου Λάρνακας (ΠΟΑΛ). Το 2012 κατέκτησε το πρωτάθλημα ένταξης 2012, κερδίζοντας την ένταξη της στην Κυπριακή Ομοσπονδία Ποδοσφαίρου (ΚΟΠ) ως ομάδα Δ΄ κατηγορίας. Στην πρώτη της συμμετοχή, την περίοδο 2012-13, τερμάτισε στην προτελευταία θέση και επέστρεψε στις διοργανώσεις της ΠΟΑΛ. Το 2014 κατέκτησε και πάλι το πρωτάθλημα ένταξης 2014 και εντάχθηκε και πάλι στην ΚΟΠ ως ομάδα Δ΄ κατηγορίας.

Στο πρωτάθλημα Δ΄ κατηγορίας 2014-15 τερμάτισε στην έκτη θέση. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16. Την περίοδο αυτή τερμάτισε στην τρίτη θέση και προβιβάστηκε στην Γ΄ κατηγορία.

Ωστόσο, την περίοδο 2016-17 η ΑΕΝ τερμάτισε στην τελευταία θέση της βαθμολογίας και υποβιβάστηκε στην Επίλεκτη κατηγορία ΣΤΟΚ. Την περίοδο 2024-25 κατέκτησε το Πρωτάθλημα Επίλεκτης Κατηγορίας ΣΤΟΚ 2024-25 και προβιβάστηκε στην Γ΄ κατηγορία.





## Τίτλοι-Διακρίσεις
*Επίλεκτη κατηγορία ΣΤΟΚ:
** Πρωταθλήτρια (1): 2024-25
* Πρωτάθλημα Ένταξης:
** Πρωταθλήτρια (2): 2012, 2014
*Πρωτάθλημα ΠΟΑΛ
**Πρωταθλήτρια (2): 2012, 2014
* Κύπελλο ΠΟΑΛ:
** Κυπελλούχος (1): 2014
* Πρωτάθλημα ΠΟΕΠΑ:
** Πρωταθλήτρια (1): 2007
* Κύπελλο ΠΟΕΠΑ:
** Κυπελλούχος (2): 2007, 2008

## Παραπομπές


## Πηγές
*AEN 

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Ιδρύσεις αθλητικών συλλόγων το 2004
Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Αμμοχώστου
Κατηγορία:Αχερίτου
Σάντρο Βίζερ

Ο **Σάντρο Βίζερ** (γεννημένος στις 3 Φεβρουαρίου 1993 στη Βαντούζ) είναι ποδοσφαιριστής από το Λίχτενσταϊν, ο οποίος έχει αγωνιστεί στη γερμανική Μπούντεσλιγκα, την Αυστρία και την Ελβετία.

## Καριέρα
Ο Βίζερ ξεκίνησε την καριέρα του ως νέος στην ΦΚ Τρίσεν από την οποία μετακινήθηκε στην ομάδα της πρωτεύουσας του Λίχτενσταϊν, ΦΚ Βαντούζ. Το 2006 συνέχισε την καριέρα του ως νέος στην ΦΚ Βασιλεία αγωνιζόμενος στις ηλικιακές κατηγορίες U16, U18 και U21 του ελβετικού συλλόγου. Υπέγραψε το πρώτο του επαγγελματικό συμβόλαιο στα 18ά του γενέθλια. Πραγματοποίησε το ντεμπούτο του με την ομάδα στις 20 Μαρτίου 2011 σε μια νίκη με 2–1 εκτός έδρας επί της Γκρασχόπερς Ζυρίχης. Με το τέλος της σεζόν 2010–11 της Ελβετικής Σούπερ Λίγκα, ο Σάντρο Βίζερ κατέκτησε τον τίτλο του πρωταθλητή με τη ΦΚ Βασιλεία.

Ο Βίζερ όντας γεννημένος το 1993, μπορούσε να αγωνιστεί με την νεοσύστατη ομάδα U19 της Βασιλείας στο NextGen Series της σεζόν 2011–12. Ο πρώτος αγώνας στον οποίο αγωνίστηκε ήταν αυτός απέναντι στην Τότεναμ Χότσπερ στις 17 Αυγούστου 2011.

Στις 27 Δεκεμβρίου 2011 η Βασιλεία ανακοίνωσε πως ο Βίζερ θα έπαιρνε μεταγραφή για την γερμανική Χόφενχαϊμ 1899 στη μεταγραφική περίοδο του Ιανουαρίου του 2012.

## Διεθνής Καριέρα
Αποτελεί μέλος της Εθνικής Λίχτενσταϊν με την οποία μετρά 11 συμμετοχές. Ο Βίζερ έλαβε την πρώτη του κλήση για την ανδρική εθνική ομάδα της χώρας του το 2009, ενώ πραγματοποίησε το ντεμπούτο του απέναντι στην Ισλανδία στις 11 Αυγούστου 2010.

## Τίτλοι και βραβεία
**Βασιλεία**
* Πρωταθλητής Ελβετίας στην ηλικιακή κατηγορία U18: 2009–10
* Πρωταθλητής της Ελβετικής Σούπερ Λιγκ: 2011

## Παραπομπές


## Εξωτερικοί σύνδεσμοι

* Προφίλ από την ΦΚ Βασιλεία 
* Προφίλ στην ιστοσελίδα της Ελβετικής Φούτμπολ Λιγκ 
* Προφίλ στον ιστότοπο της Ποδοσφαιρικής Ομοσπονδίας του Λίχτενσταϊν 

Κατηγορία:Ποδοσφαιριστές από το Λίχτενσταϊν
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Βαντούζ
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Λίχτενσταϊν Κ21
Κατηγορία:Ποδοσφαιριστές Εθνικής Λίχτενσταϊν
Κατηγορία:Ποδοσφαιριστές ΣΦ Ριντ
Κατηγορία:Ποδοσφαιριστές Ρεγκιονάλλιγκα
Κατάλογος πόλεων των Ηνωμένων Πολιτειών ανά πληθυσμό

Ο παρακάτω κατάλογος περιέχει τις πόλεις των Ηνωμένων Πολιτειών με πληθυσμό ως προς τις 1 Απριλίου 2010 άνω των 100.000 κατοίκων σύμφωνα με την καταγραφή του 2010. Η εδαφική έκταση και η πυκνότητα του πληθυσμού στο πλησιέστερο δέκατο για να δώσουν μια γενική ιδέα για το πόσο πυκνοκατοικημένη είναι κάθε πόλη. Καθώς το Γραφείο Απογραφών των Ηνωμένων Πολιτειών δεν κατατάσσει τις πόλεις των υπερπόντιων κτήσεων των ΗΠΑ μαζί με αυτές των 50 Πολιτειών και της Περιφέρειας της Κολούμπια, οι πόλεις του Πουέρτο Ρίκο με πληθυσμό άνω των 100.000 αναφέρονται χωριστά πιο κάτω. Οι πρωτεύουσες των Πολιτειών αναγράφονται με **έντονα γράμματα**.

## Συλλογή

## Πουέρτο Ρίκο

Στον παρακάτω πίνακα αναγράφονται οι πόλεις του Πουέρτο Ρίκο με πληθυσμό άνω των 100.000 κατοίκων σύμφωνα με την καταγραφή του 2010 από το Γραφείο Απογραφών των Ηνωμένων Πολιτειών και η κατάταξη που θα είχαν αν είχαν συμπεριληφθεί στον παραπάνω πίνακα.

## Δείτε ακόμη
* Κατάλογος πολιτειών και εδαφών των ΗΠΑ ανά πληθυσμό
* Κατάλογος πολιτειών των ΗΠΑ ανά ρυθμό αύξησης πληθυσμού

## Παραπομπές


Πολεις
Πληθυσμος
Καντάτα του Καφέ

Η **Καντάτα του Καφέ** (πρωτότυπος τίτλος στα γερμανικά *Schweigt stille, plaudert nicht* (*Ήσυχα, μην φλυαρείς*)) με αριθμό καταλόγου BWV 211 είναι κοσμική καντάτα που συνέθεσε ο Γιόχαν Σεμπάστιαν Μπαχ μεταξύ των ετών 1732 και 1734. Παρόλο που κατατάσσεται στις καντάτες, είναι σύντομη κωμική όπερα.

Η Καντάτα του Καφέ σατιρίζει την εξάρτηση από τον καφέ, γεγονός που είχε καταστεί κοινωνικό πρόβλημα στη Λειψία του 18ου αιώνα, όπου και πρωτοπαρουσιάστηκε το εν λόγω έργο.

Το λιμπρέτο της καντάτας επιμελήθηκε ο Christian Friedrich Henrici και περιέχει στίχους όπως ο ακόλουθος (ελεύθερη απόδοση): "Αν δεν πιω τον καφέ μου τρεις φορές τη μέρα, θα υποφέρω τόσο και θα συρρικνωθώ ως ένα κομμάτι ψητού" — κάτι που μάλλον εκτιμήθηκε ιδιαίτερα από τους ιδιοκτήτες του Zimmerman's Coffee House στη Λειψία, όπου και (ιδρύθηκε το Collegium Musicum του Μπαχ από τον Γκέοργκ Φίλιπ Τέλεμαν και το 1702) παρουσίασε για πρώτη φορά τη σύνθεση αυτή.

Καθώς ο Μπαχ δεν συνέθεσε όπερες, η εν λόγω καντάτα γράφτηκε, καθαρά και μόνο, για να παρουσιάζεται σε διάφορες εκδηλώσεις, με τη συναυλιακή της μορφή. Ωστόσο σήμερα παρουσιάζεται σκηνικά με κοστούμια εποχής.

## Διανομή

## Μέρη

## Ηχογραφήσεις
* *J.S. Bach: Complete Cantatas Vol. 4* - Anne Grimm, Paul Agnew, Klaus Mertens, Amsterdam Baroque Orchestra & Choir, Ton Koopman διευθυντής ορχήστρας. Label: Antoine Marchand

## Παραπομπές


## Εξωτερικοί σύνδεσμοι
*  
*Kaffeekantata - Λιμπρέτο (Γερμανικά)
*JS Bach's Coffee Cantata, Cantata BMV211  - Αγγλικό λιμπρέτο από τον Christian Friedrich Henrici

Κατηγορία:Συνθέσεις του Γιόχαν Σεμπάστιαν Μπαχ
Έντσον Μπράαφχαϊντ

Ο **Έντσον Ρενέ Μπράαφχαϊντ** (γεννημένος στις 8 Απριλίου 1983) είναι Ολλανδός πρώην ποδοσφαιριστής.
## Βιογραφία
Ο Μπράαφχαϊντ ξεκίνησε την καριέρα του από την ομάδα της ολλανδικής Ερεντιβίζιε Ουτρέχτη το 2003, πριν μετακινηθεί στην ΦΚ Τβέντε το 2007 με ελεύθερη μεταγραφή. Το 2009 αποκτήθηκε από την γερμανική Μπάγερν Μονάχου έναντι ποσού ύψους 2 εκατομμυρίων €. Μετά την αποτυχία του να ενσωματωθεί στην πρώτη ομάδα στη διάρκεια του πρώτου μισού της σεζόν ο Μπράαφχαϊντ πήγε με την μορφή δανεικού στην σκωτσέζικη Σέλτικ, με την ελπίδα να αυξήσει, μέσω των εμφανίσεών του με τον σύλλογο της Γλασκόβης, τις πιθανότητές του να αγωνιστεί στο Παγκόσμιο Κύπελλο του 2010 με την Ολλανδία. Μετά από λίγες εμφανίσεις με την Μπάγερν στις αρχές της σεζόν 2011-12, ο Μπράαφχαϊντ μετακόμισε στην έτερη ομάδα της Μπουντεσλίγκα, την Χόφενχαϊμ.

Ο Μπράαφχαϊντ έχει αγωνιστεί με την ηλικιακή κατηγορία U-21 και την ανρδική εθνική ομάδα της Ολλανδίας. Ο Μπράαφαχαϊντ κλήθηκε στην ομάδα της Ολλανδίας που έλαβε μέρος στους Ολυμπιακούς Αγώνες του 2008, αν και, λόγω των ευρωπαϊκών υποχρεώσεων της ομάδας του της Τβέντε που ξεκινούσαν νωρίς εκείνη την σεζόν του ήταν αδύνατο να λάβει μέρος. Κλήθηκε επίσης στην ομάδα που έλαβε μέρος στο Παγκόσμιο Κύπελλο του 2010 και συμμετείχε ως αλλαγή στον τελικό της διοργάνωσης.

## Βιογραφικό
Έχοντας αναδειχτεί ποδοσφαιρικά στην χώρα του, ο Μπράαφχαϊντ μετακομίζει στην Βαυαρία για την σεζόν 2009-2010. Προοριζόμενος για την κενή θέση του αριστερού μπακ, ο Ολλανδός απογοητεύει με τις εμφανίσεις του, σε αντίθεση με τον συμπατριώτη του Άριεν Ρόμπεν, και καταλήγει δανεικός από τον χειμώνα, κιόλας, του 2009 στη Σέλτικ Γλασκώβης για να κερδίσει λεπτά συμμετοχών.

Με το τέλος του δανεισμού του, ο Λουίς φαν Χάαλ του ανακοινώνει πως του δίνει μια δεύτερη ευκαιρία ώστε να τον πείσει για τις ικανότητές του ενόψει της σεζόν 2010-11. Ο Μπράαφχαϊντ θα μπει σε ανταγωνισμό με τις δύο αποκαλύψεις : Ντιέγκο Κοντέντο και Χόλγκερ Μπαντστούμπερ. Το Νοέμβριο του 2010, μετά από ένα θερμό επεισόδιο με τον προπονητή του Λουίς φαν Χάαλ, ο Έντσον μένει πλέον εκτός αποστολών για τα παιχνίδια της Μπάγερν Μονάχου.

Μεταγράφεται στην Χόφενχαϊμ τον Ιανουάριο του 2011, όπου υπογράφει συμβόλαιο διάρκειας δυόμισι ετών.

Στις 1 Αυγούστου 2014 υπέγραψε συμβόλαιο ενός έτους με οψιόν ανανέωσης για ακόμα ένα χρόνο με την ιταλική Λάτσιο.

## Παραπομπές


## Εξωτερικοί σύνδεσμοι

* Προφίλ στο VI.nl  
List of Players

Κατηγορία:Ολλανδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Σέλτικ Γλασκώβης
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές Εθνικής Ολλανδίας Κ21
Δρυμός Αιτωλοακαρνανίας

:*Για συνώνυμους οικισμούς δείτε το λήμμα: [[Δρυμός (αποσαφήνιση)]]*

Ο **Δρυμός** είναι οικισμός του Νομού Αιτωλοακαρνανίας. Έχει υψόμετρο  30 μέτρα και σύμφωνα με την απογραφή του 2011 έχει 493 κατοίκους. Διοικητικά ανήκε στον Δήμο Ανακτορίου μέχρι το 2010 οπότε και καταργήθηκε με την εφαρμογή του προγράμματος Καλλικράτης (2011) και εντάχθηκε στον νέο δήμο Ακτίου-Βόνιτσας.
Ακριβώς δίπλα από το χωριό περνάει η εθνική οδός Αμφιλοχίας - Λευκάδας καθώς και η Αμβρακία οδός η οποία έχει κόμβο εκεί.

## Ιστορικά στοιχεία
Στο ύψωμα «Τσούκα», που βρίσκεται ανάμεσα σε δυο ρέματα και πλάι ακριβώς στο σημερινό χωριό Δρυμός, εντοπίστηκε από τα αρχαιολογικά και επιγραφικά ευρήματα η θέση αρχαίου οικισμού, ο οποίος ήταν επίνειο του αρχαίου Θύρρειου και από το 31 π.Χ. υπαγόταν διοικητικά στη Νικόπολη. Επίσης, λίγο δυτικότερα (στη θέση «Παλιοκλήσι») διαπιστώθηκε η ύπαρξη σημαντικού ιερού (Ασκληπιείου), το οποίο παρουσιάζει αδιάκοπη λειτουργία από τον 4ο π.Χ. ως τον 2ο - 3ο  αιώνα. Η ανεύρεση ρωμαϊκού μιλιάριου (3ου μ.Χ. αι.) μαρτυρεί την επίκαιρη θέση του οικισμού, καθώς από αυτό περνούσε ο ρωμαϊκός δρόμος Λιμναίας- Θύρρειου- Άκτιου / Λευκάδας. Πρόσφατα, εντοπίστηκε πρωτοχριστιανική τρίκλιτη βασιλική με βαπτιστήριο και πολλά προσκτίσματα καθώς και μεγάλο κτηριακό συγκρότημα με λουτρά δίπλα στο χωριό στα πλαίσια των έργων για την κατασκευή του δρόμου Σαμαρίου-Λευκάδας, η οποία είναι ορατή από την εθνική οδό.

### Απογραφές πληθυσμού

## Εκκλησίες - Μονές
*Ιερά Μονή Αγίου Δημητρίου
*Ιερός Ναός Αγίου Δημητρίου

## Διάφορα
Από τον Δρυμό κατάγονται ο ιστορικός Κώστας Παλούκης και ο συγγραφέας Κώστας Μπαρμπάτσης.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Μεσαριά Άνδρου

Η **Μεσαριά** είναι ένα χωριό στην Άνδρο με πληθυσμό 241 κατοίκων (απογραφή 2021) σε υψόμετρο 200 μέτρων. Ανήκει διοικητικά στο Δήμο Άνδρου. Πριν το Πρόγραμμα Καλλικράτης ανήκε στο δημοτικό διαμέρισμα Μεσαριάς του ίδιου δήμου. Απέχει από τη Χώρα 5 χιλιόμετρα και από το Γαύριο 27 χιλιόμετρα. Το καλύτερο αξιοθέατο στο χωριό είναι το πέτρινο γεφύρι που συνέδεε τη Μεσαριά με τα Φάλλικα.

## Εξωτερικοί σύνδεσμοι

* Ναός Ταξιάρχη στη Μεσαριά Άνδρου από τον Κόμβο "Οδυσσέας"  του Υπουργείου Πολιτισμού. 

## Παραπομπές


Κατηγορία:Χωριά της περιφερειακής ενότητας Άνδρου
Γκασπάρε Φοσσάτι

[thumb|right|250px|Η [έπαυλη Μπερναρδάκη στη Μόσχα, έργο του αρχιτέκτονα Γκασπάρε Φοσσάτι.]]
Ο **Γκασπάρε Φοσσάτι** (ιτ. *Gaspare Fossati*, 1809-1883) υπήρξε Ελβετός αρχιτέκτονας του νεοκλασικού στιλ. Απεκατέστησε την εκκλησία της Αγίας Σοφίας στην Κωνσταντινούπολη, επί των ημερών του Σουλτάνου Αμπντούλ Μετζίτ Α΄.

## Βιογραφία
Γεννήθηκε στις 17 Οκτωβρίου 1809 στη Μορκότε (Morcote) του Τιτίνου (Tessin). Ήταν γόνος οικογένειας αρχιτεκτόνων. Σπούδασε στην Ακαδημία της Μπρέρα (Accademia di Brera) και εν συνεχεία περιηγήθηκε καταγράφοντας τις εντυπώσεις του σε λιθογραφίες. Εγκαταστάθηκε το 1833 στην Αγία Πετρούπολη, όπου διέπρεψε. Έκανε τα σχέδια της Ιταλικής εκκλησίας στη Μόσχα, μιας άλλης εκκλησίας στην Κροστάνδη, και την έπαυλη Μπερναρδάκη στη Μόσχα. Αναγορεύτηκε αρχιτέκτων στην αυλή του Τσάρου το 1836. Παντρεύτηκε το 1837 και πήγε στην Κωνστανινούπολη ένα χρόνο αργότερα για να κατασκευάσει τα σχέδια της Ρωσικής πρεσβείας. Επέστρεψε στο Μιλάνο και απεβίωσε στις 5 Σεπτεμβρίου 1883 στη γενέτειρά του. 

Στο Μιλάνο ονομάστηκε δρόμος προς τιμή του.

## Αποκατάσταση Αγίας Σοφίας
Το 1847 ο Γκάσπαρε μαζί με τον αδελφό του Τζουζέπε ανέλαβαν το έργο της ανακαίνισης της Αγίας Σοφίας στην Κωνσταντινούπολη, από τον Σουλτάνο. Ο ναός δεν είχε συντηρηθεί για αιώνες και το συνεργείο του Φοσάτι, αποτελούμενο από πάνω από 800 εργάτες, κατάφερε σε δύο χρόνια να πραγματοποιήσει πολύ σημαντικό έργο, επιδιορθώνοντας πολλές φθορές και καθαρίζοντας πολλά ψηφιδωτά και διακοσμητικά στοιχεία που είχαν καλυφθεί με σοβάδες. Το 1852 δημοσίευσε στο Λονδίνο μια σειρά από υδατογραφίες που δημιούργησε ο ίδιος με τα έργα της αποκατάστασης, τα οποία δείχνουν τη μεγαλοπρέπεια τόσο του εξωτερικού όσο και του εσωτερικού του ναού.

## Παραπομπές


## Πηγές
* Caspare [sic] Fossati, *Die Hagia Sophia*. Nach dem Tafelwerk von 1852. Erläutert und mit einem Nachwort von Urs Peschlow. Dortmund, Harenberg 1980.
* Godfrey Goodwin: *[https://web.archive.org/web/20121025195421/http://archnet.org/library/documents/one-document.jsp?document_id=4955 Gaspare Fossati di Morcote and his Brother Giuseppe.]*, in: *Environmental Design. Journal of the Islamic Environmental Design Research Centre* 1990, S. 122-127.
* Klaus Kreiser: ''Public Monuments in Turkey and Egypt, 1860-1916.'' In: *Muqarnas* 14, 1997, S, 103-117.
* Sabine Schlüter: *Gaspare Fossatis Restaurierung der Hagia Sophia in Istanbul 1847-49*. Peter Lang-Verlag 1999.
* Volker Hoffmann (Hrsg.): *Die Hagia Sophia in Istanbul. Bilder aus sechs Jahrhunderten und Gaspare Fossatis Restaurierung der Jahre 1847 bis 1849*. Katalog der Ausstellung im Bernischen Historischen Museum 12. Mai bis 11. Juli 1999 und im Winckelmann-Museum Stendal 24. Juli bis 26. September 1999. Bern, Peter Lang-Verlag 1999.

## Εξωτερικοί σύνδεσμοι
* 

Κατηγορία:Ελβετοί αρχιτέκτονες
Όρμος Κορθίου Άνδρου

Ο **Όρμος Κορθίου** είναι παραθαλάσσιος οικισμός στην Άνδρο και τις Κυκλάδες.

## Γενικά στοιχεία
Ο Όρμος Κορθίου βρίσκεται στη νοτιοανατολική ακτή του νησιού, στον μυχό του ομώνυμου κόλπου. Απέχει 22 χλμ. Ν. από τη Χώρα (έδρα του δήμου) και 37 χλμ. ΝΑ. από το Γαύριο (λιμάνι του νησιού). Στην περιοχή υπάρχουν πολλές παραλίες, με γνωστότερη τη παραλία «Της γριάς το πήδημα». Υπάρχει το Λαογραφικό Μουσείο στην πόλη. Ο Όρμος Κορθίου έχει ένα μικρό λιμάνι για μικρά σκάφη και καλή συγκοινωνία με το υπόλοιπο νησί. Σύμφωνα με την απογραφή του 2021 έχει  πληθυσμό 626 κατοίκων. Ανήκει στο Δήμο Άνδρου ενώ πριν το Πρόγραμμα Καλλικράτης ήταν η πρωτεύουσα του δήμου Κορθίου. 

## Αξιοθέατα
μικρογραφία|αριστερά|Όρμος Κορθίου
Η γύρω περιοχή του Όρμου Κορθίου πλαισιώνεται από πανέμορφα γραφικά χωριά με πλούσια λαογραφικά και αρχαιολογικά μνημεία όπως η Κοχύλου με το Κάστρο της Φανερωμένης, τον παραδοσιακό οικισμό Αμμονακλειού και το μεσαιωνικό Μουσιώνα και την Αγία Τριάδα στο Κόρθι, που ήταν το πρώτο προεπαναστατικό σχολείο στην Άνδρο και διαθέτει αξιόλογα κειμήλια. Κοντά στον Όρμο Κορθίου βρίσκονται τα γραφικά χωριά Ρογό, Επισκοπειό, Αηδόνια, Κόρθι και Μουσιώνας. Λόγω των πολλών μονοπατιών η περιοχή είναι κατάλληλη για οδοιπορία και για περιπατητικές αποδράσεις.

Τα Διποτάματα είναι μια ποταμιά μεγάλου φυσικού κάλλους, μήκους περίπου 7 χιλιομέτρων. Τη χαράδρα διασχίζει πλατύ πλακόστρωτο καλντερίμι που μέχρι το 1950 ήταν ο μοναδικός δρόμος που ένωνε τη Χώρα με τον Όρμο Κορθίου. Στο σημείο που τέμνεται με το ποτάμι υπάρχει τοξωτό γεφύρι και σε κατά διαστήματα υπάρχουν μικρές βρύσες και γούρνες. Υπάρχουν κι άλλα στενότερα σκαλωτά μονοπάτια που συνδέουν τα υπόλοιπα χωριά της περιοχής με τα χωράφια και τις ομάδες των νερόμυλων που τα εξυπηρετούσαν.

Αξιοθέατα είναι οι περιστεριώνες (διώροφα κτίσματα που χρησίμευαν ως αποθήκες και στο δώμα των οποίων έκτιζαν τις φωλιές τους τα περιστέρια) καθώς και οι σπάνιοι οριζόντιοι ανεμόμυλοι (ταβλόμυλοι).
μικρογραφία|Το Πήδημα της Γριάς

## Πληθυσμός
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Εξωτερικοί σύνδεσμοι
* ΚΟΡΘΙ-ΑΝΔΡΟΣ-KYKΛΑΔΕΣ

## Παραπομπές


Ορμος Κορθιου